У Вікіпедыі ёсць артыкулы пра іншых асоб з прозвішчам Губкін.

**Сяргей Уладзіміравіч Губкін** (нар. 1963) — беларускі ўрач-тэрапеўт. Член-карэспандэнт НАНБ (2021), доктар медыцынскіх навук (2008).

Біяграфія
---------

Нарадзіўся 21 красавіка 1963 г. у Расіі ў горадзе Свярдлоўску (Екацярынбург) у сям’і вайскоўца. У 1986 г. скончыў Мінскі дзяржаўны медыцынскі інстытут (з 2001 г. — Беларускі дзяржаўны медыцынскі ўніверсітэт).

Пасля завяршэння інтэрнатуры працаваў урачом цэхавай паліклінікі завода ім. Арджанікідзэ. У 1989 г. паступіў у аспірантуру Мінскага дзяржаўнага медыцынскага інстытута. З 1992 г. працаваў асістэнтам 2-й кафедры ўнутраных хвароб дадзенага інстытута, з 2003 г. — дацэнтам гэтай жа кафедры. З 2008 г. працуе на 3-й кафедры ўнутраных хвароб (кафедра кардыялогіі і ўнутраных хвароб): з моманту яе заснавання працаваў спачатку дацэнтам, затым — прафесарам дадзенай кафедры. У розны час быў адказны за навуковую працу, студэнцкі навуковы гурток на 3-й кафедры ўнутраных хвароб. Прайшоў навучанне ў Акадэміі кіравання пры Прэзідэнце Рэспублікі Беларусь па ідэалагічнай рабоце. Атрымана пасведчанне аб павышэнні кваліфікацыі нумар 1785800 Акадэміі кіравання пры Прэзідэнце Рэспублікі Беларусь. Арганізацыя ідэалагічнай работы ў сучасных умовах. Узначальваў першасную арганізацыю РГА «Белая Русь» БДМУ з 2010 па 2018 год.

Са студзеня 2015 па жнівень 2018 года быў Першым прарэктарам Беларускага дзяржаўнага медыцынскага ўніверсітэта.

З верасня 2018 па верасень 2023 года — дырэктар Інстытута фізіялогіі Нацыянальнай акадэміі навук Беларусі. Вядзе клінічную і педагагічную работу на кафедры кардыялогіі і ўнутраных хвароб БДМУ.

Навуковая дзейнасць
-------------------

Прафесар Губкін С. У. зацверджаны ў склад Камісіі па пытаннях дзяржаўнай навукова-тэхнічнай палітыкі пры Савеце Міністраў Рэспублікі Беларусь (пастанова Савета Міністраў Рэспублікі Беларусь ад 27 жніўня 2014 г. № 832 са зменамі, унесенымі пастановай Савета Міністраў Рэспублікі Беларусь ад 11 снежня 2019 г. № 854), дырэктар дзяржаўнай навуковай установы «Інстытут фізіялогіі Нацыянальнай акадэміі навук Беларусі» (2018—2023), доктар медыцынскіх навук, прафесар, старшыня дзяржаўнага экспертнага савета «Медычныя навукі і тэхналогіі» з’яўляецца навуковы кіраўніком навуковых напрамкаў, якія ажыццяўляюцца ў рамках навукова-практычнага ўзаемадзеяння Інстытута фізіялогіі з вытворчымі і медыцынскімі цэнтрамі краіны.

Публікацыйная актыўнасць: апублікаваў 190 друкаваных работ, з іх 4 манаграфіі, 1 практыкум для клінічных лекцый, 87 артыкулы ў навуковых часопісах, 35 у зборніках, якія рэцэнзуюцца, 46 тэзісаў дакладаў на канферэнцыях, 17 работ апублікаваны за мяжой на замежных мовах. Атрымаў 16 патэнтаў на вынаходніцтвы і карысныя мадэлі, напісаў 6 вучэбна-метадычных дапаможнікаў. Распрацаваў інструкцыю на метад біяпсіі печані пад УГД-кантролем.

Сумесна са структурамі НАН Беларусі, Кітайскім цэнтрам па кантролі і прафілактыцы захворванняў, спецыялістамі інстытута вакцын і сываратак імя І. І. Мечнікава Губкін С. У. уваходзіць у склад Навуковага савета па вірусалогіі Міжнароднай асацыяцыі акадэмій навук.

Прафесар Губкін С. У. з’яўляецца старшынёй атэстацыйнай камісіі Камітэта па ахове здароўя Мінгарвыканкама і старшынёй дзяржаўнага экспертнага савета «Медычныя навукі і тэхналогіі», уваходзіць у склад рэдакцыйных саветаў і рэдкалегій аўтарытэтных часопісаў «Даклады НАН Беларусі», «Неадкладная кардыялогія», «Навіны медыка-біялагічных навук».

### Бібліяграфія

* Хроническая инфекция, обусловленная вирусом гепатита С, и патология печени при ревматических заболеваниях : диссертация на соискание ученой степени доктора медицинских наук : 14.00.05 : защищена 26.06.08 : утверждена 19.11.08 / Губкин Сергей Владимирович. — Минск, 2008. (26Н//1550(039))
* Губкин, С. В. Атеросклероз. Ишемическая болезнь сердца. Стенокардия. — Мн. 2004
* Кардиология / С. В. Губкин. — Минск : Технопринт, 2004. — 207 с.
* HCV-инфекция и патология печени при ревматических заболеваниях / С. В. Губкин. — Минск : Тэхналогія, 2007. — 170 с.
* Сцинтиграфия в ревматологической практике / С. В. Губкин. — Минск : УП «Технопринт», 2004. — 57 с.
* Атлас термограмм в ревматологии / С. В. Губкин. — Минск : УП «Технопринт», 2002. — 115 с.

Зноскі
------

1. 1 2 3
2. 1 2 3 4 5 6 7 8  Губкин Сергей Владимирович Архівавана 8 кастрычніка 2022.  (руск.)
3. ↑  Навука. — 2023. — 19 верасня. — С. 6

Спасылкі
--------

* Член-корреспондент Губкин Сергей Владимирович

|  |  |
| --- | --- |
| ⚙️   Тэматычныя сайты | Google Scholar |
| Нарматыўны кантроль | eLibrary.ru: 790102 |